Indbruddet skete mellem onsdag eftermiddag og onsdag aften klokken 22.30 i en villa på Vedstedvej i Vejgaard. Tyvene skaffede sig adgang til ejendommen ved at bryde et vindue op. Herefter blev villaen gennemrodet. Skuffer og skabe blev brudt op. Det lykkedes tyvene at finde frem til beboernes julegaver. Alle gaverne blev pakket op, og tyvene tog de ting med sig, som de fandt interessante, oplyser vagtchef ved Nordjyllands Politi, Karsten Kristensen. Det er uvist, hvad der helt præcist er blevet stjålet.
Onsdag brød tyve ind i en bolig på Vedstedvej i Vejgaard, hvor de gennemrodede ejendommen. Julegaverne blev sågar pakket op, og tyvene stjal de gaver, de fandt interessante.